כל עובדי המעסיק ביחסי עובד- מעביד נכללים במניין העובדים למעט: – בענף הבניה – לא נספרים עובדים במקצועות רצפות, בנאות, טיח וברזל. – מעסיק בענף עונתי – מניין העובדים הקובע ייקבע בתאריך 1 בינואר בכל שנה ולפי ממוצע העובדים של 12 החודשים הקודמים. – עובדי קבלן ונותני שירותים אינם נכללים במניין העובדים של מזמין העבודה אלא במניין העובדים של המעסיק הישיר. – מעסיק הלוקח עובד או קבוצה של המועסקת במסגרת מפעל מוגן, יכללו עובדים הללו במניין העובדים של המעסיק רק במידה והם עונים על כל הקריטריונים להלן: הם מיועדים להשמה אצל המעסיק, אינם מועסקים אצלו יותר מ – 6 חודשים דרך המפעל המוגן, מתקיימים יחסי עובד מעביד בינם לבין המפעל המוגן והם מקבלים שכר שאינו נמוך משכר המינימום (לרבות שכר מינימום מותאם) וזכויות סוציאליות.